APSTIPRINĀTS

ar Iepirkuma komisijas

06.06.2024. lēmumu Nr.2

(protokols Nr.1)

 Cenu piedāvājums

Par nekustamā īpašuma apdrošināšanu SIA “LIMBAŽU SILTUMS”

Cenu piedāvājumu rīko SIA “LIMBAŽU SILTUMS”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālrunis 64070514, e-pasta adrese: info@limbazusiltums.lv (turpmāk – Pasūtītājs).

# VISPĀRĪGA INFORMĀCIJA PAR IEPIRKUMU

* 1. Iepirkuma priekšmets – Par nekustamā īpašuma apdrošināšanu SIA “LIMBAŽU SILTUMS”
	2. Iepirkuma CPV kods: 66515200-5 (nekustamo īpašumu apdrošināšana).
	3. Piedāvājuma iesniegšana:12.06.2024.
	4. Piedāvājuma spēkā esamība: derīguma termiņš ir *60 (sešdesmit)* kalendārās dienas, skaitot no iesniegšanas termiņa beigām.
	5. Nolikums ir pieejams tiešsaistē SIA “LIMBAŽU SILTUMS” mājas lapā [www.limbazusiltums](http://www.limbazusiltums).lv sadaļā „Iepirkumi”.
	6. Ieinteresēto Pretendentu jautājumi par nolikumu un tā pielikumiem iesniedzami: Iepirkumu komisijai (Jaunā iela 2A, Limbažos, Limbažu novadā, LV-4001, vai elektroniski uz e-pastu *info@limbazusiltums.lv)*. Kontaktpersona: Ainārs Grīviņš 29128477.
	7. Piedāvājuma iesniegšana: Pretendentiem piedāvājumus ir jāiesniedz līdz 2024.gada 12.jūnijam, plkst. 10.00, personīgi SIA „LIMBAŽU SILTUMS” (Jaunā iela 2A, Limbažos, Limbažu novadā, LV-4001, trešajā stāvā), vai nosūtot piedāvājumu elektroniski (parakstot ar drošu elektronisko parakstu) uz e-pastu info@limbazusiltums.lv.

1.8. Līguma izpildes laiks, vieta un citi noteikumi:

- Līguma izpildes vieta: Limbaži

- Līguma izpildes laiks: 12 mēnešu laikā no līguma noslēgšanas dienas.

- Apmaksa pasūtītājs veic apdrošināšanas prēmijas apmaksu, ne vēlāk kā 15 (piecpadsmit) dienu laikā no apdrošināšanas polises sastādīšanas un attiecīga apdrošinātāja rēķina saņemšanas dienas.

1.9. Pretendenta izvēle- zemākā cena.

1. INFORMĀCIJA PAR PRETENDENTU

Piedāvājumu var iesniegt jebkurš pretendents, kas piedāvā tirgū sniegt apdrošināšanas pakalpojumus.

* 1. Persona, uz kura iespējām pretendents balstās
	2. Pretendents, lai apliecinātu, ka tā kvalifikācija atbilst iepirkuma dokumentos noteiktajām prasībām, ir tiesīgs balstīties uz citas personas iespējām neatkarīgi no savstarpējo attiecību tiesiskā rakstura.
		1. Ja piedāvājumu iesniedz pretendents, kurš balstās uz citas personas iespējām, tad Pretendenta pieteikumā dalībai iepirkumā pretendentam jāuzrāda visas personas, uz kuru iespējām iepirkuma līguma izpildē pretendents balstās, un jāsniedz Pretendenta pieteikumā dalībai iepirkumā pieprasītā informācija.
		2. Piedāvājumā jāiekļauj pretendenta un katras personas, uz kuras iespējām pretendents balstās, parakstīta vienošanās.
1. INFORMĀCIJAS APMAIŅA

Piegādātājam papildu informāciju jāpieprasa savlaicīgi, un Komisija to sniedz 3 (trīs) darbdienu laikā.

## PIEDĀVĀJUMĀ IEKĻAUJAMIE DOKUMENTI

|  |  |  |
| --- | --- | --- |
| Nr.p.k. | Pasūtītāja izvirzītā prasība pretendentam | Pretendentam jāiesniedz šādi dokumenti: |
| 1.1. | Pretendents (apakšuzņēmēji un katrs piegādātāju apvienības dalībnieks) ir reģistrēti atbilstoši normatīvo aktu prasībām. | a) Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.b) Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par iepirkuma uzvarētāju, tā reģistrēsies Komercreģistrā (vai pielīdzināmā iestādē ārvalstīs), vai noslēgs sabiedrības līgumu, vienojoties par apvienības dalībnieku atbildības sadalījumu ne vēlāk kā 10 dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu. Minēto termiņu var pagarināt, ja attiecīgais ārvalsts pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.*Attiecībā uz Latvijā reģistrētu pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.* |
| 1.2. | Pretendents ir Finanšu un kapitāla tirgus komisijas vai līdzvērtīgas iestādes savā mītnes zemē licencēts īpašuma apdrošinātājs.Pretendents, kas reģistrēts ārvalstīs iesniedz līdzvērtīgas iestādes izdotu dokumentu, kas atbilstoši attiecīgās valsts normatīviem aktiem apliecina pretendenta tiesības sniegt iepirkuma nolikumā noteiktos apdrošināšanas pakalpojumus. | Pretendents, tā apakšuzņēmējs, vai persona, uz kuras iespējām, pretendents balstās ir Finanšu un kapitāla tirgus komisijas vai līdzvērtīgas iestādes savā mītnes zemē licencēts īpašuma apdrošināšanai. Jāiesniedz atbilstošs dokuments. |
| 1,3. | Pretendenta pieteikums | 1.pielikums |

1. IEPIRKUMA LĪGUMA NOSLĒGŠANA:

Pretendentam jāparaksta sagatavotais iepirkuma līgums ne vēlāk kā 10 (desmit) dienu laikā no pasūtītāja uzaicinājuma.

Komisija ir tiesīga atcelt savu lēmumu par iepirkuma līguma slēgšanas tiesību piešķiršanu un pieņemt lēmumu par iepirkuma līguma slēgšanas tiesību piešķiršanu nākamajam pretendentam, ja pretendents atsakās slēgt iepirkuma līgumu;

PIELIKUMI:

1.pielikums: Pretendenta pieteikums dalībai iepirkumā;

2.pielikums: Tehniskā specifikācija;

3.pielikums: Iepirkuma līguma projekts;

4.pielikums: Informācija par apdrošināšanas objektiem.

**1.pielikums**

**PRETENDENTA PIETEIKUMS DALĪBAI IEPIRKUMĀ**

|  |  |  |  |
| --- | --- | --- | --- |
| Nr.p.k. | Adrese | Līguma darbības periods sākot no plkst.00:00 | Apdrošināšanas prēmija Euro |
| 1. | Ēka Akācijas 4, Umurga | 30.10.2024. |  |
| 2. | Akācijas 4, Umurga, Ražošanas iekārtas | 30.10.2024. |  |
| 3. | Viļķenes 2b ražošanas iekārtas | 03.08.2024. |  |
| 4. | Jūras iela 39a, ražosanas iekārtas | 03.08.2024. |  |
| 5. | Ēka Jaunā 2a | 01.07.2024. |  |
| 6. | Ēka Jaunatnes 6 | 23.07.2024. |  |
| 7. | Ēka Mazā noliktavu 13 | 23.07.2024. |  |
| 8. | Ražošanas iekārtas Ēka Jaunatnes 6 | 23.07.2024. |  |
| 9. | Ražošanas iekārtas Ēka Mazā noliktavu 13 | 23.07.2024. |  |
| 10. | Ēka Tirgus 7 | 30.08.2024. |  |
| 11. | Ražošanas iekārtas Tirgus 7 | 30.08.2024. |  |
|  | Kopā (vērtē) |  |  |

1. apliecinu, ka piedāvātajā līgumcenā ir iekļautas visas izmaksas, kas saistītas ar iepirkuma priekšmeta un līguma saistību izpildi, tajā skaitā visi nodokļi un nodevas, kā arī citas izmaksas iepirkuma līguma kvalitatīvai un savlaicīgai izpildei;
2. apliecinu, ka piedāvātā vienas vienības cena un līgumcena netiks paaugstināta visu iepirkuma līguma darbības laiku;
3. apliecinu, ka iespējamā inflācija, tirgus apstākļu maiņa vai jebkuri citi apstākļi nav par pamatu līgumcenas paaugstināšanai, un šo procesu radītās sekas ir prognozētas un aprēķinātas, sagatavojot finanšu piedāvājumu;

Informācija, ko pretendents uzskata par ierobežotas pieejamības informāciju, atrodas pretendenta piedāvājuma \_\_\_\_ lp.

|  |  |
| --- | --- |
| ***Pretendents*** *(pretendenta nosaukums)* |  |
| *Vienotais reģistrācijas Nr.* |  |
| *Pretendenta adrese, tālruņa (faksa) numuri, e-pasts* |  |
| *Pretendenta pārstāvja vai pilnvarotās personas amats, vārds un uzvārds, tālr.Nr*.  |  |

*Pretendenta paraksts* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2.pielikums**

**TEHNISKĀ SPECIFIKĀCIJA**

**1. Apdrošināmie objekti**

 Apdrošināt paredzēts pasūtītāja īpašumu:

Šā iepirkuma ietvaros jēdziens „ēka” iekļauj sevī visus konstruktīvos elementus un to sastāvdaļas, ieskaitot iekšējo un ārējo apdari, stiklojumu, durvis, vārtus, kāpnes, liftus un citus projektā minētos un ēkā uzstādītos objektus, apkures un dzesēšanas, ūdens un kanalizācijas, ventilācijas, vadības un sakaru sistēmas, kā arī citas inženiertehniskās komunikācijas, ieskaitot kabeļus, caurules, dūmvadus un tvertnes, kā arī pie ēkas fiksētas ūdens notekas, apkures, naftas, gāzes un tvaika caurules un elektriskos kabeļus līdz to savienojuma vietai ar publiskajiem tīkliem.

 **Apdrošinātājs lēmumu par apdrošināšanas atlīdzības izmaksu pieņem 7 (septiņu) dienu laikā, no apdrošināšanas atlīdzības pieteikuma saņemšanas un nepieciešamo dokumentu iesniegšanas dienas.**

**2.Apdrošinājuma summas**

 Nekustāmo īpašumu paredzēts apdrošināt tā atjaunošanas vērtībā atbilstoši norādītajām vērtībām.

 **3. Apdrošināmie riski**

3.1. Ugunsgrēks, eksplozija, zibens spēriens, lidaparātu, to kravas krišana, gāzes un tvaika sprādzieni:

3.1.1. ugunsgrēks - neparedzēta un nekontrolējama degšana ar atklātu liesmu, kura izcēlusies no ugunij neparedzētas vai paredzētas vietas, tai turpinot patstāvīgi izplatīties tālāk, t.sk. ugunsgrēka rezultātā radušos dūmu, sodrēju un ugunsdzēsības līdzekļu (ūdens, putas, u.tml.) iedarbība;

3.1.2.tieša zibens iedarbība uz apdrošināšanas objektu, kā rezultātā apdrošināšanas
objektam radies ārējs fizisks bojājums;

3.1.3.eksplozija - momentāna (eksplozīva) vielas vai maisījuma ķīmiska pārvērtība, kas rada paaugstinātu
spiedienu (triecienvilni). Ar tvertnes (katla, cauruļvada utt.) eksploziju saprot pēkšņu ārdošu spiediena spēka izpausmi, kad tvertnes sienas tiek sagrautas tādā mērā, ka izlīdzinās spiediens tvertnes iekšpusē un ārpusē;

3.1.4. vadāma lidaparāta, tā daļu vai ar lidaparātu pārvadājamās kravas uzkrišana apdrošināšanas
objektam, neatkarīgi no tā, vai šis notikums ir vai nav izraisījis ugunsgrēku.

3.2. Dabas stihisko postu risks:

3.2.1. vētra - vējš (t.sk. vēja brāzmas) ar ātrumu virs 17,2 m/sek.;

3.2.2. plūdi - zemes gabala, uz kura atrodas apdrošināšanas objekts, applūšana ar ūdeni, kas pārgājis pāri dabīgo ūdens baseinu robežām;

3.2.3.krusa - nokrišņu ledus graudu veidā tieša iedarbība uz apdrošināšanas objektu;

3.2.4.nepārtraukta snigšana - pēkšņa sniega slāņa palielināšanās vismaz par 100 mm 12 stundu laikā, ja bojājumi radušies snigšanas laikā vai 48 stundu laikā pēc snigšanas;

3.2.5. koku (t.sk. zaru), mastu, stabu uzkrišana apdrošināšanas objektam;

3.2.6. priekšmetu uzkrišana apdrošināšanas objektam vētras rezultātā (3.2.1. punkta izpratnē).

3.3. Šķidruma vai tvaika noplūde:

3.3.1. stacionāro automātisko ugunsgrēka dzēšanas sistēmu un iekārtu (sprinkleru, u.tml.) automātiskas reaģēšanas dēļ radusies šķidruma noplūde;

3.3.2.ēkas cauruļvadu, to ierīču un aprīkojuma avārija - pēkšņs un neparedzēts to pārrāvums vai plīsums, tai skaitā cauruļvadu aizsalšanas rezultātā;

3.3.3. personas darbība vai bezdarbība, kuras dēļ notikusi šķidruma vai tvaika noplūde no ēkas
inženierkomunikācijām.

3.4. Zādzība ar ielaušanos – tīša, prettiesiska svešas mantas paņemšana, trešajai personai nelikumīgi iekļūstot apdrošinātajā nekustamajā īpašumā vai nekustamajā īpašumā, kurā atrodas apdrošinātā manta. Nelikumīga iekļūšana ir notikusi, ja ir nepārprotamas ielaušanās pazīmes, ka ir atmūķētas slēdzenes vai likvidēti norobežojumi, un ir iekļūts noslēgtajā nekustamajā īpašumā – ēkā, telpās vai teritorijā, – caur logiem, durvīm, sienām, jumtu u.tml.;

3.5. Laupīšana – uzbrukums apdrošinātā darbiniekiem vai personām, kuras veic apdrošināšanas objekta apsardzi, kas saistīts ar vardarbību vai ar vardarbības piedraudējumu un ir bīstams dzīvībai vai veselībai, nolūkā iegūt apdrošināto īpašumu;

3.6. Ļaunprātīgi bojājumi – ļaunprātīga rīcība ar mērķi bojāt vai iznīcināt Apdrošināšanas objektu;

 3.7. Stiklojuma bojājumi - apdrošinātā objekta nejauši stiklojuma bojājumi personas darbības vai bezdarbības rezultātā. Ar stiklojumu šajos noteikumos saprot nekustamā īpašuma konstrukcijā ietilpstošās stiklotās virsmas (logi, durvis, stiklotas sienas u.tml.)

 3.8 . Sadursme ar transporta līdzekli - jebkura veida sauszemes transportlīdzekļa, iekraušanas vai izkraušanas mehānisma tiešs trieciens apdrošināšanas objektam

 3.9. Elektroniskie riski – apdrošināšanas gadījumi, kas radušies elektroapgādes traucējumu dēļ, piemēram, no elektroapgādes pārtraukuma, barošanas sprieguma novirzes, pārsprieguma ( ja ir veikti elektroinstalāciju mērījumi atbilstoši normatīvo aktu prasībām un ir novērsti šajos mērījumos atklātie defekti), elektroizolācijas īssavienojumi vai citas elektriskās parādības, kas nav izraisījušas ugunsriska iestāšanos.

 3.10. Riski, kas saistīti ar gruntsūdens līmeņa celšanos (zemes vai pazemes līmenī esošo ūdens savākšanas sistēmu nespēja uzņemt īsā laika periodā nolijušu lietus ūdens masu), tostarp pārplūstot ūdens savākšanas sistēmām, jumta notekcaurulēm.

**4.Apakšlimiti**

Apdrošināšanas atlīdzība nedrīkst būt ierobežota ar jebkādiem apakšlimitiem atsevišķiem riskiem un/vai objektiem, tā var būt ierobežota tikai ar bojātā objekta apdrošinājuma summu.

 **5. PVN**

Apdrošināšanas atlīdzība tiks maksāta iekļaujot PVN.

**7. Papildus apdrošināmi:**

Izdevumi glābšanas un attīrīšanas darbu veikšanai;

Zaudējumi teritorijas labiekārtojumam;

Dati un datu bāzes;

Zaudējumi ārējām inženierkomunikācijām.

**3.pielikums**

# “IEPIRKUMA LĪGUMA PROJEKTS”

**LĪGUMS Nr. \_\_\_\_\_\_\_\_\_\_\_\_\_**

# Limbažos 2024. gada \_\_. \_\_\_\_\_\_\_\_\_\_\_\_\_

, nodokļu maksātāja reģistrācijas Nr., juridiskā adrese:……………, Limbaži, Limbažu novads, LV-4001, kuras vārdā saskaņā ar, turpmāk tekstā – **Apdrošinājuma ņēmējs**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Apdrošinātāja nosaukums)***,vienotais reģistrācijas Nr. \_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, LV-\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_\_ *(dokumenta nosaukums)* rīkojas \_\_\_\_\_\_\_\_\_\_\_\_\_\_\_\_\_ *(**Apdrošinātāja pārstāvja amats, vārds, uzvārds)*, turpmāk tekstā – **Apdrošinātājs**,no otras puses,

abi kopā turpmāk tekstā saukti – Līdzēji, katrs atsevišķi – Līdzējs, pamatojoties uz Apdrošinājuma ņēmēja rīkotā iepirkuma……………………, turpmāk tekstā – Iepirkums, rezultātiem bez viltus, maldības vai spaidiem noslēdz šādu līgumu, turpmāk tekstā – Līgums:

1. **Līgumā lietoto terminu skaidrojums**
	1. Apdrošināšanas gadījums – ar apdrošināto risku cēloņsakarīgi saistīts notikums, kuram iestājoties, paredzēta apdrošināšanas atlīdzības izmaksa atbilstoši apdrošināšanas līgumam.
	2. Apdrošināšanas prēmija – apdrošināšanas līgumā un apdrošināšanas polisē noteiktais maksājums par apdrošināšanu.
	3. Apdrošinājuma summa – apdrošināšanas līgumā noteiktā naudas summa, par kuru apdrošināts apdrošināšanas līgumā minētais apdrošināšanas objekts. Pēc apdrošināšanas atlīdzības izmaksas apdrošināšanas objekts paliek apdrošināts apdrošināšanas līgumā un apdrošināšanas polisē noteiktās apdrošinājuma summas apmērā.
	4. Apdrošināšanas atlīdzība – par apdrošināšanas gadījumu izmaksājamā naudas summa vai nodrošināmo pakalpojumu izmaksas atbilstoši noslēgtajam apdrošināšanas līgumam.
	5. Apdrošināšanas periods – apdrošināšanas polises darbības termiņš.
	6. Apdrošināšanas polise – noteiktas formas dokuments, kas apliecina apdrošināšanas līguma noslēgšanu un ietver apdrošināšanas līguma noteikumus, kā arī visus šī līguma grozījumus un papildinājumus, par kuriem apdrošinātājs un apdrošinājuma ņēmējs ir vienojušies apdrošināšanas līguma darbības laikā.
	7. Apdrošināšanas objekts – apdrošināšanas līgumā norādītais Apdrošinājuma ņēmēja īpašumā/valdījumā esošais nekustamais īpašums (izņemot zemi) un kustamais īpašums.Apdrošināšanas līguma ietvaros jēdziens „ēka” iekļauj sevī visus konstruktīvos elementus un to sastāvdaļas, ieskaitot iekšējo un ārējo apdari, stiklojumu, durvis, vārtus, kāpnes, liftus un citus projektā minētos un ēkā uzstādītos objektus, apkures un dzesēšanas, ūdens un kanalizācijas, ventilācijas, vadības un sakaru sistēmas, kā arī citas inženiertehniskās komunikācijas, ieskaitot kabeļus, caurules, dūmvadus un tvertnes, kā arī pie ēkas fiksētas ūdens notekas, apkures, naftas, gāzes un tvaika caurules un elektriskos kabeļus līdz to savienojuma vietai ar publiskajiem tīkliem.
2. **Līguma priekšmets un Apdrošināšanas polises darbības laiks**
	1. Saskaņā ar Apdrošinātāja iesniegto piedāvājumu Iepirkumā un Apdrošinātāja noteikumiem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (2. pielikums), atbilstoši Latvijas Republikā spēkā esošajiem normatīvajiem aktiem un Iepirkuma nolikuma Tehniskās specifikācijas par iepirkuma priekšmeta \_\_. daļu (1. pielikums) prasībām, Apdrošinātājs apdrošina Apdrošināšanas objektus, atbilstoši Apdrošinājuma ņēmēja iesniegtajam Apdrošināšanas objektu sarakstam, apdrošinot šādus riskus:
		1. ugunsgrēks, eksplozija, zibens spēriens, lidaparātu, to kravas krišana, gāzes un tvaika sprādzieni;
		2. dabas stihisko postu risks;
		3. šķidruma vai tvaika noplūde;
		4. zādzība ar ielaušanos;
		5. laupīšana;
		6. ļaunprātīgi bojājumi;
		7. stiklojuma bojājumi;
		8. sadursme ar transporta līdzekli;
		9. elektroniskie riski;
		10. riski, kas saistīti ar gruntsūdens līmeņa celšanos (zemes vai pazemes līmenī esošo ūdens savākšanas sistēmu nespēja uzņemt īsā laika periodā nolijušu lietus ūdens masu), tostarp pārplūstot ūdens savākšanas sistēmām, jumta notekcaurulēm.
	2. Apdrošināšanas objektu skaits uz Līguma noslēgšanas brīdi – 1 (viens) objekts, kas norādīts Iepirkuma nolikuma Tehniskās specifikācijas Apdrošināšanas objektu sarakstā.
	3. Apdrošinātājs izsniedz Apdrošinājuma ņēmējam Apdrošināšanas polisi Apdrošināšanas objektam 10 (desmit) dienu laikā no Līguma noslēgšanas dienas.
	4. Apdrošinājuma ņēmēja Apdrošināšanas objekts tiek apdrošināts uz 12 (divpadsmit) mēnešiem no Līguma noslēgšanas dienas.
	5. Līguma darbības laikā Apdrošināšanas polise ir spēkā 24 (divdesmit četras) stundas diennaktī.
	6. Apdrošināšanas polises darbības laiks – 12 (divpadsmit) mēneši no Līguma noslēgšanas dienas.
3. **Apdrošinājuma summa un Apdrošināšanas prēmija**
	1. *Līguma 1. pielikumā norādītais Apdrošināšanas objekts tiek apdrošināts par kopējo apdrošinājuma summu …………………………..*
	2. Apdrošināšanas prēmija par Līguma 1. pielikumā minēto Apdrošināšanas objektu ir \_\_\_\_\_\_\_\_\_\_ EUR (\_\_\_\_\_\_\_\_\_\_\_eiro un \_\_\_ centi).
	3. Apdrošinājuma summa un Apdrošināšanas prēmija Apdrošināšanas objektam norādīta Apdrošinātāja piedāvājuma Iepirkumā finanšu piedāvājumā.
	4. Apdrošinājuma ņēmēja pašrisks nekustamo īpašumu apdrošināšanai ir 700,00 EUR (septiņi simti eiro un 00 centi) par katru Apdrošināšanas gadījumu. Pašrisks nedrīkst būt atkarīgs no zaudējuma summas (procentuālais pašrisks). Pašrisks ugunsriskam ir 10 % (desmit procenti) no zaudējumu apmēra, bet ne vairāk kā 7 000,00 EUR (septiņi tūkstoši eiro un 00 centi) par vienu apdrošināšanas gadījumu*.*
	5. Kopējā apdrošinājuma summa un kopējā Apdrošināšanas prēmija Līguma darbības laikā var mainīties atkarībā no Apdrošināšanas objektu skaita izmaiņām.
	6. Apdrošināšanas atlīdzība nedrīkst būt ierobežota ar jebkādiem apakšlimitiem atsevišķiem riskiem un/vai objektiem, tā var būt ierobežota tikai ar bojātā objekta apdrošinājuma summu.
4. **Norēķinu kārtība**
	1. Pēc Līguma noslēgšanas Apdrošinājuma ņēmējs apņemas pilnā apmērā samaksāt Apdrošinātājam Līguma 3.2. punktā minēto Apdrošināšanas prēmiju ne vēlāk kā 15 (piecpadsmit) dienu laikā no Apdrošināšanas polises sastādīšanas un attiecīga Apdrošinātāja rēķina saņemšanas dienas.
	2. Apdrošināšanas prēmijas samaksu Apdrošinājuma ņēmējs veic ar pārskaitījumu uz Apdrošinātāja bankas kontu. Par samaksas dienu uzskatāma diena, kurā Apdrošinājuma ņēmējs veicis naudas pārskaitījumu.
	3. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm, tad nodokļu apmērs tiek pārrēķināts un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos attiecīgos normatīvos aktus.
5. **Līdzēju pienākumi un tiesības**
	1. Apdrošinātājs apņemas:
		1. izsniegt Apdrošinājuma ņēmējam Līguma 1. pielikumā minētā Apdrošināšanas objekta Apdrošināšanas polisi;
		2. nodrošināt Apdrošinājuma ņēmēju ar visu nepieciešamo informāciju un bezmaksas konsultācijām jautājumos, kas saistīti ar Apdrošinātāja sniedzamajiem īpašuma apdrošināšanas pakalpojumiem. Apdrošinātāja kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)*, tālruņa Nr. \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_;
		3. iestājoties Apdrošināšanas gadījumam, izmaksāt Apdrošinājuma ņēmējam apdrošināšanas atlīdzību saskaņā ar Apdrošināšanas polisi, Apdrošināšanas noteikumiem un Līguma noteikumiem;
		4. segt visus pieteiktos un pierādāmos Apdrošinājuma ņēmēja saprātīgos izdevumus, kas radušies sakarā ar neatliekamiem bojājumu novēršanas un samazināšanas pasākumiem Apdrošināšanas objektam, kas radušies Apdrošināšanas gadījuma rezultātā, kuri veikti pēc Apdrošinājuma ņēmēja iniciatīvas vai Apdrošinātāja pieprasījuma, pat tajos gadījumos, kad tie nav bijuši sekmīgi;
		5. ievērot Līguma un Iepirkuma nolikuma Tehniskās specifikācijas noteikumus;
		6. iestājoties Apdrošināšanas gadījumam, rūpīgi pārbaudīt pieejamo informāciju;
		7. pēc Apdrošinājuma ņēmēja pieprasījuma sniegt visu nepieciešamo informāciju un konsultēt Apdrošinājuma ņēmēju jautājumos, kas saistīti ar Apdrošinātāja Apdrošinājuma ņēmējam sniegtajiem apdrošināšanas pakalpojumiem;
		8. pierādīt jebkurus apstākļus, kas Apdrošinātāju atbrīvo no Līgumā noteiktajām saistībām izmaksāt Apdrošināšanas atlīdzību;
		9. gadījumā, ja Apdrošināšanas gadījums iestājas pirms Līguma izbeigšanas un Apdrošināšanas polises termiņa beigām, un Apdrošinājuma ņēmējs ir izpildījis savas saistības saskaņā ar Līguma noteikumiem, izmaksāt Līgumā paredzēto Apdrošināšanas atlīdzību;
		10. Līguma pirmstermiņa izbeigšanas gadījumā atmaksāt saņemtās Apdrošināšanas prēmijas attiecīgu daļu, ievērojot proporcionalitātes principu;
		11. 10 (desmit) dienu laikā pēc lēmuma pieņemšanas nosūtīt Apdrošinājuma ņēmējam motivētu rakstveida paziņojumu, ja Apdrošinātājs pieņēmis lēmumu par atteikumu izmaksāt Apdrošināšanas atlīdzību.
	2. Apdrošinātājam ir tiesības:
		1. konstatēt un novērtēt zaudējumu apjomu, to rašanās apstākļus un pieprasīt Apdrošinājuma ņēmējam visus dokumentus, kas raksturo apdrošinātā riska iestāšanos un tā izraisītos zaudējumus;
		2. izbeigt Līgumu, ja Apdrošinājuma ņēmējs nav samaksājis Apdrošināšanas prēmiju atbilstoši Līguma noteikumiem;
		3. atteikties izmaksāt Apdrošināšanas atlīdzību, ja Apdrošinājuma ņēmējs ar ļaunu nolūku nav izpildījis Līgumā minētos pienākumus;
		4. Līgumā noteiktajā kārtībā pārbaudīt Apdrošināšanas objektu, lai pārliecinātos, vai nav notikušas izmaiņas sākotnējā informācijā;
		5. pēc apdrošinātā riska iestāšanās pārbaudīt, kā Apdrošinājuma ņēmējs ir ievērojis Līguma noteikumus;
		6. samazināt vai atteikt Apdrošināšanas atlīdzību, ja Apdrošināšanas gadījumus ir iestājies Apdrošinājuma ņēmēja rupjas neuzmanības dēļ.
	3. Apdrošinājuma ņēmējs apņemas:
		1. Līgumā noteiktajā apmērā un termiņā samaksāt Apdrošinātājam Līguma 3.2. punktā noteikto Apdrošināšanas prēmiju;
		2. sniegt Apdrošinātājam visas nepieciešamās papildus ziņas par Apdrošināšanas objektu;
		3. nekavējoties paziņot Apdrošinātājam par Apdrošināšanas gadījuma iestāšanos, tikko tas kļuvis zināms Apdrošinājuma ņēmējam un veikt visus saprātīgos pasākumus Apdrošināšanas objektā, lai samazinātu zaudējumus;
		4. nekavējoties, tiklīdz tas iespējams, nodrošināt iespēju Apdrošinātājam konstatēt un novērtēt zaudējumu apjomu, to rašanās apstākļus un iesniegt Līgumā minētos dokumentus;
		5. iesniegt Apdrošinātājam visus Apdrošinājuma ņēmēja rīcībā esošos dokumentus, kas raksturo apdrošinātā riska iestāšanos un tā izraisītos zaudējumus;
		6. iesniegt visu nepieciešamo informāciju Apdrošinātājam apdrošinātā riska iestāšanās iespējamības izvērtēšanai;
		7. nekavējoties no negadījuma vietas zvanīt Apdrošinātāja pārstāvim, tālruņa Nr. \_\_\_\_\_\_\_\_\_\_\_, un sniegt informāciju par notikušo Apdrošināšanas gadījumu;
		8. nekavējoties paziņot Apdrošinātājam par konkrēta Apdrošināšanas objekta izslēgšanu;
		9. rakstveidā, tiklīdz tas ir iespējams, paziņot Apdrošinātājam par visiem zināmajiem apstākļiem, kuri var ievērojami palielināt apdrošinātā riska iestāšanās iespējamību vai iespējamo zaudējumu apjomu;
		10. ievērot citus Līguma noteikumus;
		11. iesniegt Apdrošinātājam rakstveida iesniegumu par Apdrošināšanas gadījuma iestāšanos un pēc Apdrošināšanas gadījuma iestāšanās izsaukt kompetentu iestāžu – policijas, ugunsdrošības uzraudzības vai citu tiesībaizsardzības iestāžu pārstāvjus.
	4. Apdrošinājuma ņēmējam ir tiesības:
		1. veicot apdrošināšanu, saņemt skaidrojumu par jautājumiem, kas saistīti ar Apdrošināšanas polises darbību, kā arī saņemt pilnīgu informāciju par Apdrošināšanas noteikumiem;
		2. Apdrošināšanas polises nozaudēšanas vai iznīcināšanas gadījumā pieprasīt un saņemt Apdrošināšanas polises kopiju;
		3. Apdrošināšanas objekta izslēgšanas gadījumā prasīt Apdrošinātājam Apdrošināšanas prēmijas neizmantoto daļu;
		4. pēc Apdrošināšanas atlīdzības pieteikuma iesniegšanas saņemt apdrošinātāja rakstveida paziņojumu par pieņemto lēmumu.
6. **Līdzēju atbildība**
	1. Līdzēji pilnā apmērā atbild par otram Līdzējam radītiem zaudējumiem saistībā ar Līgumā minēto saistību neizpildi vai to nepienācīgu izpildi.
	2. Apdrošinātājs ir atbildīgs par apdrošināšanas pakalpojuma atbilstību Latvijas Republikas spēkā esošo normatīvo aktu prasībām.
	3. Par katru maksājuma termiņa kavējumu Apdrošinātājs ir tiesīgs pieprasīt no Apdrošinājuma ņēmēja līgumsodu 1 % (viena procenta) apmērā no kavētās maksājuma summas par katru kavējuma dienu, bet ne vairāk kā 10 % (desmit procentus) no kavētās maksājuma summas. Līgumsoda samaksa neatbrīvo Apdrošinājuma ņēmēju no tā Līgumā noteikto saistību izpildes.
	4. Ja Apdrošinātājs neveic Apdrošināšanas atlīdzības izmaksu 14 (četrpadsmit) dienu laikā no dienas, kad Apdrošinātājs pieņēmis lēmumu par apdrošināšanas atlīdzības izmaksu, tad Apdrošinātājs maksā Apdrošinājuma ņēmējam nokavējuma naudu, kas tiek noteikta 1 % (viena procenta) apmērā no neizmaksātās Apdrošināšanas atlīdzības par katru nokavēto dienu, bet ne vairāk kā 10 % (desmit procentus) no neizmaksātās Apdrošināšanas atlīdzības.
	5. Līdzēji apņemas neizpaust trešajām personām jebkādu Līguma izpildes gaitā iegūtu informāciju par otru Līdzēju un tā komercdarbību, klientiem un sadarbības partneriem, turpmāk tekstā – konfidenciāla informācija, kā arī nodrošināt konfidenciālo informācijas neizpaušanu no savu darbinieku puses.
	6. Ja viens Līdzējs bez otra Līdzēja atļaujas izpauž konfidenciālo informāciju, tad vainīgais Līdzējs otram Līdzējam maksā līgumsodu 1400,00 EUR (viens tūkstotis četri simti eiro un 00 centi) apmērā par katru konfidenciālās informācijas neatļautas izpaušanas gadījumu, neatkarīgi no tā, vai tas ir noticis vainīgā Līdzēja vai vainīgā Līdzēja darbinieka darbības vai bezdarbības rezultātā.
	7. Līdzēji tiek atbrīvoti no atbildības par Līguma saistību pilnīgu vai daļēju neizpildi, ja tā radusies nepārvaramas varas rezultātā, kuru Līdzēji nevarēja paredzēt, novērst un ietekmēt un par kuras rašanos tie nav atbildīgi. Par nepārvaramu varu tiek atzīta karadarbība, valsts apvērsumi, ugunsgrēki, dabas stihijas un citi apstākļi atbilstoši spēkā esošajiem tiesību aktiem.
	8. Ja Apdrošinātājs nav apdrošinājis un izsniedzis Apdrošināšanas polisi Līgumā noteiktajā termiņā, Apdrošinājuma ņēmējs ir tiesīgs pieprasīt no Apdrošinātāja līgumsodu 1 % (viena procenta) apmērā no Apdrošināšanas objekta Apdrošināšanas prēmijas.
7. **Grozījumi Līgumā un Līguma izbeigšana**
	1. Līdzēji, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Grozījumi Līgumā jānoformē rakstiski un jāparaksta Līdzējiem. Rakstiski noformēti un Līdzēju parakstīti Līguma grozījumi kļūst par Līguma neatņemamu sastāvdaļu.
	2. Apdrošinājuma ņēmējam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
		1. grozījumi ir nebūtiski;
		2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
		3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
	3. Līgums var tikt izbeigts pirms termiņa Līgumā noteiktajā kārtībā vai Līdzējiem savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64. pantā paredzētajos gadījumos un kārtībā, 42. panta septītās daļas 1. punktā paredzētajos gadījumos vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Katram Līdzējam ir tiesības vienpusēji izbeigt Līgumu, ja otrs Līdzējs nepilda savas saistības, rakstveidā un motivēti otru Līdzēju brīdinot par to 15 (piecpadsmit) dienas iepriekš. Gadījumā, ja Līgums tiek izbeigts Apdrošinātāja saistību nepildīšanas rezultātā, Apdrošinātājs atmaksā Apdrošinājuma ņēmējam neizmantoto Apdrošināšanas prēmiju, neieturot administratīvās izmaksas. Ja Līgums tiek izbeigts, attiecīgais Līdzējs nosūta rakstveida paziņojumu par Līguma izbeigšanu.
	5. Līdzēji var izbeigt Līgumu jebkurā laikā, par to vienojoties rakstveidā. Šādos gadījumos vienošanās par Līguma izbeigšanu jānorāda, kurš Līdzējs atbildīgs par zaudējumiem, ja kādam no Līdzējiem tādi radušies Līguma pirms termiņa izbeigšanas rezultātā.
	6. Līgumu var izbeigt pirms termiņa:
		1. rakstveidā brīdinot otru Līdzēju ne vēlāk kā 30 (trīsdesmit) dienas iepriekš;
		2. pēc Apdrošinātāja vai Apdrošinājuma ņēmēja iniciatīvas, ja netiek ievēroti Līguma vai Apdrošināšanas noteikumi, paziņojot otram Līdzējam ne vēlāk kā 15 (piecpadsmit) dienas iepriekš;
		3. pēc Apdrošinājuma ņēmēja iniciatīvas, ja Apdrošinātājs nav izmaksājis Apdrošināšanas atlīdzību Līgumā un Apdrošināšanas noteikumos noteiktajā termiņā;
		4. pēc Apdrošinātāja iniciatīvas, ja Līgumā noteiktā Apdrošināšanas prēmija nav samaksāta pilnībā. Šajā gadījumā Apdrošinātājam pirms Līguma izbeigšanas jānosūta Apdrošinājuma ņēmējam rakstveida brīdinājumu par nepilnīgu Apdrošināšanas prēmijas samaksu, uzaicinot samaksāt Apdrošināšanas prēmiju atbilstoši Līguma noteikumiem un norādot Apdrošināšanas prēmijas samaksas termiņu un nesamaksāšanas iespējamās sekas. Apdrošinātāja nosūtītajā brīdinājumā noteiktais Apdrošināšanas prēmijas samaksas termiņš nedrīkst būt īsāks par 15 (piecpadsmit) dienām un garāks par 6 (sešiem) mēnešiem no brīdinājuma nosūtīšanas dienas. Ja Apdrošinājuma ņēmējs nesamaksā Apdrošināšanas prēmiju brīdinājumā noteiktajā Apdrošināšanas prēmijas samaksas termiņā un apmērā, Līgums uzskatāms par izbeigtu, ja Apdrošinātājs brīdinājumā nav noteicis savādāk;
		5. pēc Apdrošinājuma ņēmēja iniciatīvas, ja tiek pasludināts Apdrošinātāja maksātnespējas process vai tiek uzsākts Apdrošinātāja likvidācijas process.
	7. Visas saistības, kas izriet no Līguma, Apdrošinājuma ņēmējam izbeidzas ar dienu, kad Apdrošinātājam nosūtīts paziņojums par Līguma izbeigšanu, izņemot, saistības, kuras Apdrošinājuma ņēmējs bija uzņēmies līdz paziņojuma nosūtīšanai par Līguma darbības izbeigšanu. Apdrošināšanas ņēmēja pienākums ir pierādīt paziņojuma par Līguma izbeigšanu nosūtīšanas faktu.
	8. Gadījumā, ja Līguma darbība tiek izbeigta pirms termiņa, vai tiek anulēta konkrēta Apdrošināšanas objekta Apdrošināšanas polise, Apdrošinātājs, aprēķinot atmaksājamo neizmantotās Apdrošināšanas prēmijas daļu, to aprēķina proporcionāli atlikušajiem pilniem kalendārajiem mēnešiem no Apdrošināšanas polises darbības laika, ieturot Apdrošināšanas polises darbības laikā izmaksātās Apdrošināšanas atlīdzību summas.
8. Apakšuzņēmēju un personāla nomaiņas un jaunu apakšuzņēmēju piesaistes kārtība
	1. Līguma izpildē Apdrošinātāja iesaistītā Piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu.
	2. Apdrošinātājs nav tiesīgs bez saskaņošanas ar Apdrošināšanas ņēmēju veikt Apdrošinātāja iesniegtajā Piedāvājumā Iepirkumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Apdrošināšanas ņēmējs ir tiesīgs prasīt personāla un apakšuzņēmēja viedokli par nomaiņas iemesliem.
	3. Apdrošinātāja Iepirkumā iesniegtajā Piedāvājumā norādītā personāla nomaiņa pieļaujama tikai ar Apdrošināšanas ņēmēja piekrišanu. Apdrošināšanas ņēmējs nepiekrīt Apdrošinātāja Piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.
	4. Apdrošināšanas ņēmējs nepiekrīt Iepirkumā iesniegtajā Apdrošinātāja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām Iepirkumā Apdrošinātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
		4. apakšuzņēmēja maiņas rezultātā tiktu izdarīti tādi grozījumi Apdrošinātāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
	5. Apdrošināšanas ņēmējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Apdrošinātāja Piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
	6. Pārbaudot jaunā apakšuzņēmēja atbilstību, Apdrošināšanas ņēmējs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Apdrošināšanas ņēmējs lemj par atļaujas sniegšanu Apdrošinātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad Apdrošinātāja lūgums par apakšuzņēmēja nomaiņu iesniegts Apdrošināšanas ņēmējam.
	7. Apdrošināšanas ņēmējs pieņem lēmumu atļaut vai atteikt Apdrošinātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no Apdrošinātāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
9. **Piemērojamie normatīvie akti un strīdu izskatīšanas kārtība**
	1. Apdrošinātāja un Apdrošinājuma ņēmēja tiesiskās attiecības Līguma saistību izpildes laikā regulē spēkā esošie Apdrošinātāja Apdrošināšanas noteikumi un attiecīgie Latvijas Republikas spēkā esošie normatīvie akti.
	2. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā.
	3. Ja starp Līdzējiem savstarpēja vienošanās netiek panākta, jebkurš strīds, domstarpība vai prasība, ko cels kāds no Līdzējiem, kas izriet no Līguma, kas skar to vai tā pārkāpumu, izbeigšanu vai spēkā neesamību, tiek izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
	4. Visi jautājumi, kas nav atrunāti Līgumā, kā arī visas tiesiskās attiecības, kas izriet no Līguma, tiek risinātas saskaņā ar Latvijas Republikas spēkā esošajiem normatīvajiem aktiem.
10. **Līguma spēkā esamība**
	1. Līgums stājas spēkā ar tā parakstīšanas dienu un ir spēkā līdz Līguma saistību pilnīgai izpildei vai līdz brīdim, kad Līdzēji vienojušies par Līguma izbeigšanu.
	2. Līgums ir saistošs Apdrošinājuma ņēmējam un Apdrošinātājam, kā arī visām trešajām personām, kas likumīgi pārņem viņu tiesības un pienākumus.
11. **Personas datu aizsardzība**
	1. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām, turpmāk tekstā – Personas dati, Līdzēji apņemas:
		1. Personas datus izmantot tikai Līgumā noteikto pienākumu pildīšanai un mērķu sasniegšanai;
		2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, integritāti, konfidencialitāti un noturību;
		3. iekļaut līgumos vai citos saistošos dokumentos ar savām nodarbinātajām personām saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
		4. bez otra Līdzēja rakstiskas piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Līdzēji informē viens otru. Līdzēji apņemas sadarboties, ja informāciju par Personas datu apstrādi ir pieprasījušas uzraudzības iestādes vai datu subjekts;
		5. nekavējoties pēc jebkura Personas datu aizsardzības pārkāpuma konstatēšanas attiecībā uz otra Līdzēja nodoto Personas datu apstrādi, informēt par to Līgumā norādīto otra Līdzēja atbildīgo personu.
	2. Pēc Līguma termiņa beigām Izpildītājs savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
	3. Līdzēji ievēro spēkā esošās prasības Personas datu nodošanai uz trešajām valstīm.
12. **Pārējie noteikumi**
	1. Ja uz Apdrošināšanas polises nav Līdzēju parakstu, tas neietekmē Līguma spēkā esamību.
	2. Ja rodas pretrunas starp Apdrošināšanas polisi, Apdrošināšanas noteikumiem un Līgumu, tad noteicošais ir Līgums.
	3. Līgumā minētie paziņojumi otram Līdzējam ir jādara zināmi:
		1. nododot personīgi, un tie jāuzskata par saņemtiem, kad adresāts parakstījies par paziņojuma saņemšanu;
		2. nosūtot ar ierakstītu vēstuli, un tā jāuzskata par saņemtu trešajā dienā pēc tam, kad tā nosūtīta otram Līdzējam uz Līgumā minēto adresi vai citu adresi, ko viens Līdzējs ir rakstiski paziņojis otram, vai ātrāk, ja ir saņemts attiecīgs pasta iestādes paziņojums par korespondences izsniegšanu adresātam;
		3. nosūtot ar e-pasta vēstuli, un tā jāuzskata par saņemtu nākamajā darba dienā pēc tam, kad tā nosūtīta otram Līdzējam uz Līgumā minēto e-pasta adresi.
	4. Gadījumā, ja kāds no Līdzējiem maina savu juridisko adresi, nosaukumu, juridisko formu, pasta adresi vai bankas rekvizītus, tas ne vēlāk kā 3 (trīs) dienu laikā rakstveidā paziņo par to otram Līdzējam.
	5. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz Līgumā norādītajām Līdzēju adresēm, ja vien Līdzējs – informācijas saņēmējs, nav iepriekš norādījis savādāk.
	6. Apdrošinājuma ņēmēja atbildīgā persona par Līguma izpildi – \_\_\_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)*, tālruņa Nr. \_\_\_\_\_\_\_\_\_\_\_.
	7. Apdrošinātāja atbildīgā persona par Līguma izpildi – \_\_\_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)*, tālruņa Nr. \_\_\_\_\_\_\_\_\_\_\_.
	8. Līgumam ir 2 (divi) pielikumi, kas ir tā neatņemamas sastāvdaļas:
		1. 1. pielikums – Iepirkuma nolikuma Tehniskās specifikācijas par Iepirkuma priekšmeta \_\_. daļu kopija uz \_\_ (\_\_\_\_\_\_\_\_\_) lapām;
		2. 2. pielikums – Apdrošinātāja piedāvājuma Iepirkumā par Iepirkuma priekšmeta \_\_. daļu kopija uz \_\_ (\_\_\_\_\_\_\_\_\_) lapām.
	9. Līgums sastādīts un parakstīts 2 (divos) eksemplāros latviešu valodā, katrs uz \_\_ (\_\_\_\_\_\_\_\_\_) lapām, neieskaitot tā pielikumus, pa vienam eksemplāram katram Līdzējam. Abiem Līguma eksemplāriem ir vienāds juridiskais spēks.
13. **Līdzēju rekvizīti un paraksti**

|  |  |
| --- | --- |
| **Apdrošinājuma ņēmējs** **\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_Vienotais reģistrācijas Nr. \_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_E-pasta adrese: \_\_\_\_\_\_\_\_\_\_\_\_\_\_\_\_\_\_\_Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_.\_\_.2024. | **Apdrošinātājs****\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_Vienotais reģistrācijas Nr. \_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_E-pasta adrese: \_\_\_\_\_\_\_\_\_\_\_\_\_\_\_\_\_\_\_Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_.\_\_.2024. |